paragraph_text: Juraj pl. Augustin rodio se 1833. godine u Zagrebu. Školovao se na Tehničkoj školi u Beču. Istakao se u javnoj tehničkoj službi u Hrvatskoj i Slavoniji. Od 1854. – 1857. djeluje u Zemaljskom građevnom ravnateljstvu u Zagrebu; od 1857. – 1865. kod gradnje austrijskih i istočne željeznice; 1865. – 1867. županijski je inženjer u Križevcima; 1867. – 1876. građevni je savjetnik kod ugarskog ministarstva za komunikacije, gdje je vodio vrhovni nadzor nad gradnjom željezničke pruge od Karlovca do Rijeke. Od 1876. do smrti predstojnik je Građevnog ureda Hrvatsko slavonske dalmatinske zemaljske vlade u Zagrebu.